Premierul Marcel Ciolacu a anunţat joi, în şedinţa de Guvern, că preţurile facturilor la gaze naturale au scăzut în luna aprilie cu 25%, iar cele la electricitate cu 15% faţă de preţurile maximale plafonate.
Premierul a precizat în şedinţă că are o veste bună ca urmare a aplicării noilor modificări la mecanismul de plafonare a preţurilor la energie şi gaze, la final de martie.
”Preţurile facturilor la gaze naturale au scăzut în luna aprilie cu 25%, iar cele la electricitate cu 15% faţă de preţurile maximale plafonate”, a spus şeful Executivului.
”Asta arată că intervenţia Guvernului a fost corectă şi legitimă, adică în favoarea românilor”, a mai arătat Ciolacu.